Αυτό το λήμμα αφορά την Αστική Περιοχή (ή Επαρχία) ή την πόλη.  Για την Αγροτική Περιοχή (ή Επαρχία) ή την Περιοχή (ή Επαρχία), δείτε: Αγροτική Περιοχή Μπάντα.  
Συντεταγμένες: 06°21′00″S 31°04′00″E﻿ / ﻿6.35000°S 31.06667°E﻿ / -6.35000; 31.06667

| Αστική Περιοχή Μπάντα ήΑστική Επαρχία Μπάντα*(Mpanda Urban District)* |
| --- |
| Τοπική ονομασία | *Wilaya ya Mpanda Mjini* |
| **Περιοχή (ή Επαρχία)** και **Πόλη** |
| Χάρτης της Τανζανίας (σε ανοικτό γκρι) όπου φαίνονται:α. η Περιφέρεια Κατάβι (σε σκούρο πράσινο) καιβ. η Περιοχή Ρούκουα (σε ανοικτό πράσινο). |
| Χώρα | Τανζανία ! Τανζανία |
| Ζώνη | Νότια Υψίπεδα |
| Περιφέρεια | Κατάβι*(Katavi Region)* |
| Επιφάνεια | 318,43 km²123 mi² |
| Πληθυσμός | 102.900 (2012) |
| Πυκνότητα Πληθυσμού | 323,2 / km² (2012)836,6 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρομικός Κώδικας | 501xx |
| Κωδικός κλήσης | 025 |
| Δικτυακός Ιστότοπος Περιοχής | www.katavi.go.tz |
|

Η **Μπάντα** *(**Mpanda Town**)*, είναι η μεγαλύτερη πόλη στην Περιφέρεια Κατάβι *(Katavi Region)* της Τανζανίας. Είναι το διοικητικό κέντρο της Περιφέρειας Κατάβι *(Katavi Region)*, η **Αστική Περιοχή Μπάντα** (Αγγλικά: ***Mpanda Urban District***, Σουαχίλι: ***Wilaya ya Mpanda Mjini***), είναι η ίδια μία από τις τρεις επαρχίες της περιφέρειας.

Η Μπάντα *(**Mpanda Mjini**)* είναι μια "συνοριακή πόλη" στη μακρινή δύση της Τανζανίας, περίπου 500 χλμ. βόρεια της Μπέυα *(Mbeya)* και 380 χλμ. νότια-δυτικά της Ταμπόρα *(Tabora)*. Είναι η διοικητική έδρα της Περιφέρειας Κατάβι *(Katavi Region)*, (που δημιουργήθηκε το 2012, από την υποδιαίρεση της Περιφέρειας Ρούκουα *(Rukwa Region)*) για την Περιοχή Μπάντα *(Mpanda District)*.

Δημογραφικά
-----------

Η Μπάντα *(Mpanda Town)* έχει αναπτυχθεί ταχύτατα από 46.000 κατοίκους το 2002 στους 102.900 κατοίκους με την απογραφή του 2012.

Οικονομία
---------

Η Μπάντα *(Mpanda Mjini)* είναι ένα σημαντικό κέντρο στην αγροτική οικονομία, ειδικά για την εμπορία και την μεταφόρτωση του ρυζιού και του αραβοσίτου. Η Περιφέρεια Κατάβι *(Katavi Region)*, έχει όλο και περισσότερο ενδιαφέρον για τους εξορύκτες, ειδικά του χρυσού. Είναι, επίσης, ένα σημείο εκκίνησης για την επίσκεψη του Εθνικού Πάρκου Κατάβι *(Katavi National Park)*, με την έδρα του μόλις 35 χλμ. νότια στο Σιταλίκε *(Sitalike)*. Το Πάρκο έχει μια καλή διατομή της άγριας ζωής της Ανατολικής Αφρικής, αλλά ίσως είναι περισσότερο γνωστό για τον πληθυσμό των ιπποπόταμων.

Η Μπάντα *(Mpanda Town)* έγινε τον Οκτώβριο του 2000, το κέντρο μιας νέας Καθολικής Επισκοπής και περηφανεύεται για έναν έξοχο καθεδρικό ναό με υπέροχα εικονογραφημένα βιτρό στα παράθυρά του. Η πόλη είναι επίσης το κέντρο για την Αγγλικανική Επισκοπή της Λίμνης Ρούκουα *(Lake Rukwa)*, που δημιουργήθηκε τον Ιούνιο του 2010. Υπάρχει μια υπέροχη εκκλησία Μοραβίας και παρέχονται άλλες Χριστιανικές λειτουργίες από την Λουθηρανική, την Αφρικανική Εκκλησία Ενδοχώρας και τις Συνελεύσεις Τανζανίας του Θεού. Οι Μουσουλμάνοι της περιοχής, εξυπηρετούνται επαρκώς από αρκετά τζαμιά, που είναι διασκορπισμένα εντός της αστικής περιοχής.

Μεταφορές
---------

Όμως, ακόμα όλοι οι δρόμοι στη Μπάντα *(Mpanda Mjini)* (από την Σουμπαουάνγκα [*Sumbawanga*], Ταμπόρα [*Tabora*] ή Κιγκόμα [*Kigoma*]) παραμένουν έκθετες και μπορεί σε σύντομο χρονικό διάστημα, να γίνουν απροσπέλαστοι κατά την περίοδο των βροχών (ιδιαιτέρως τον Φεβρουάριο–Μάρτιο). Η κυβέρνηση της Τανζανίας, έχει σε εξέλιξη ένα σχέδιο για να θωρακίσει ένα μεγάλο τμήμα του δρόμου βορείως της Σουμπαουάνγκα *(Sumbawanga)*. Στο Σούμρυ *(Sumry)*, λειτουργούν καθημερινά δύο δρομολόγια λεωφορείων για τη Σουμπαουάνγκα *(Sumbawanga)* (240 km 5-ώρες), με το ένα από αυτά να πηγαίνει στη Μπέυα *(Mbeya)*. Πολλές γραμμές λεωφορείων, λειτουργούν για την Ταμπόρα *(Tabora)* (380 χλμ. 9-ώρες). Οι τοπικές υπηρεσίες, περιλαμβάνουν μικρά λεωφορεία για το Σιταλίκε *(Sitalike)* και καθημερινά δρομολόγια με το λεωφορείο για την Ουσεβύα *(Usevya)* και τα ψαροχώρια της Καρέμα *(Karema)* και Ικόλα *(Ikola)* στη Λίμνη Τανγκανίκα *(Lake Tanganyika)*.

Η Μπάντα *(Mpanda Town)* είναι το σημείο τερματισμού της σιδηροδρομικής γραμμής, με υπηρεσίες μεταφοράς επιβατών από Ταμπόρα *(Tabora)* (περίπου 12-15-ώρες).

Το 2012, η κυβέρνηση ολοκλήρωσε μια αναβάθμιση του αεροδρομίου Μπάντα *(Mpanda Mjini)*, με ασφαλτοστρωμένο διάδρομο μήκους 2 χλμ. Ήδη, μια εμπορική αεροπορική εταιρεία έχει ξεκινήσει πτήσεις. Τώρα, η πόλη μπορεί να συνδεθεί με πτήσεις που εκτελούνται από την *Auric Air*.

Τμήματα
-------

Κατά το 2012, η **Αστική Επαρχία Μπάντα** *(Mpanda Urban District)*, διαιρείτο διοικητικά σε εννέα Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

* *Ilembo* (3.333)
* *Kakese* (21.360)
* *Kashaulili* (13.009)
* *Kawajense* (15.373)
* *Makanyagio* (10.375)
* *Misunkumilo* (3.396)
* *Mpanda Hotel* (11.527) (σημαίνει: Ξενοδοχείο Μπάντα)
* *Nsemulwa* (17.166)
* *Shanwe* (7.361)

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Κατάβι
* Αγροτική Περιοχή Μπάντα

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Mpanda* όσο και η ονομασία *Bada*, στα Ελληνικά γράφονται ως «Μπάντα». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Μου-πά-νου-ντα» και όχι ως «Μπά-ντα» (γιατί δεν είναι *Bada* αλλά *Mpanda*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.

Παραπομπές σημειώσεων

Παραπομπές
----------

1. 1 2 3 4 5  Thomas Brinkhoff (12 Σεπτεμβρίου 2014). «TANZANIA: Wards in the Southern». City Population. Ανακτήθηκε στις 4 Οκτωβρίου 2016.
2. ↑  Mpanda (Approved) - GEOnet Names Server, United States National Geospatial-Intelligence Agency
3. ↑  Staff (9 March 2012). «State Gazettes New Regions, Districts». *The Daily News* (Dar es Salaam, Tanzania). Αρχειοθετήθηκε από το πρωτότυπο στις 2012-08-23.. Ανακτήθηκε στις 2016-10-05.
4. ↑  Sensa ya 2012, Katavi - Mpanda TC[*νεκρός σύνδεσμος*]
5. ↑  «Auric Air». *Auric Air Services Ltd*. 30 Μαρτίου 2012. Ανακτήθηκε στις 30 Μαρτίου 2012.